stanford-oval/wikipedia huggingface dataset:
Larsa

Larsa, nykyinen Tell as-Senkereh, ehkä Raamatun Ellasar oli muinainen kaupunki Mesopotamian eteläosissa, nykyisessä Dhi Qarin maakunnassa Irakissa. Tämä muinaisen Sumerin eteläosan kaupunki oli merkittävä poliittinen keskus Uus-Sumerin luhistuttua joskus 2000 eaa. Larsa mainitaan jo varhaisdynastisen Ur-Gurin aikoina 2800–2700 eaa. ja oli Uus-Sumerin aikoina osa Lagashin provinssia.
Larsa itsenäistyi, kun Isinin amorilainen kuvernööri Gungunum julisti kaupungin irronneeksi Lagašista. Gungunum valtasi myös Urin, joka oli merkittävä Persianlahden kaupan keskus. Gungunumin kapinan väitetään johtuneen muun muassa siitä, että isiinin johto olisi sallinut kastelukanavien rämettyä. Larsa oli Isinin kilpailija Isin-Larsa-kaudella Sumerin hajottua, ja valtasi ajan kuluessa Isiniltä alaa. Gungunumin seuraajat Abisare ja Sumu-el pyrkivät valtaamaan Isiniltä kastelukanavien hallinnan.
Larsasta tuli merkittävä mahti viimeistään Warad-Sinin ja varsinkin hänen seuraajansa Rim-Sinin aikoina 1822–1763 eaa, jolloin kaupunki hallitsi 15 muuta kaupunkia, muttei ehtinyt kasvaa suurvallaksi, koska nousevan mahdin Babylonian kuningas Hammurabi kukisti lopulta liittolaisensa Larsan kuninkaan.
Larsan kuninkaat

Larsan kuninkaat lyhyemmän kronologian mukaan. Katso myös Isin-Larsa-kausi
| Nimi | Hallitsemiskausi | Kommentti |
| --- | --- | --- |
| Naplanum | n. 1961—1940 eaa. | Hallitsi samaan aikaan Urin kolmas dynastian Ibbi-Suenin kanssa |
| Emisum | n. 1940—1912 eaa. |  |
| Samium | n. 1912—1877 eaa. |  |
| Zabaia | n. 1877—1868 eaa. | Samiumin poika. |
| Gungunum | n. 1868—1841 eaa. | Saavutti itsenäisyyden Isinin hallitsijalta Lipit-Eshtarilta |
| Abisare | n. 1841—1830 eaa. |  |
| Sumuel | n. 1830—1801 eaa. |  |
| Nur-Adad | n. 1801—1785 eaa. | Hallitsi samaan aikaan Babylonian Sumu-la-Elin kanssa |
| Sin-Iddinam | n. 1785—1778 eaa. | Nur-Adadin poika |
| Sin-Eribam | n. 1778—1776 eaa. |  |
| Sin-Iqisham | n. 1776—1771 eaa. | Hallitsi samaan aikaan Isinin Zambiyan kanssa, Sin-Eribamin poika |
| Silli-Adad | n. 1771—1770 eaa. |  |
| Warad-Sin | n. 1770—1758 eaa. | Hallitsi mahdollisesti isänsä Kudur-Mabukin kanssa |
| Rim-Sin I | n. 1758—1699 eaa. | Hallitsi samaan aikaan Urukin Irdanenen kanssa. Warad-Sinin veli ja hävisi Hammurabiille |
| Hammurabi | n. 1699—1686 eaa. | Virallinen Babylonian hallitsija |
| Samsu-iluna | n. 1686—1678 eaa. | Virallinen Babylonian hallitsija |
| Rim-Sin II | n. 1678—1674 eaa. | Kuoli babyloniavastaisessa kapinassa |
Aiheesta muualla

Kuvia tai muita tiedostoja aiheesta Larsa Wikimedia Commonsissa
Lego Aquaraiders

Tuotesarjan logo.
Lego Aquaraiders on Lego-tuotesarja jossa esitellään merihirviöitä, sukeltajia ja vesieläimiä. Se kuuluu Lego Aquazone -tuoteperheeseen. Sarja oli tuotannossa vain vuoden 1997 ajan.
Laskutaito

Laskutaito 7 -kirjan kansi
Laskutaito on WSOY:n kustantama matematiikan oppikirjasarja peruskouluun. Laskutaito-kirjaa käyttävät 5. vuosiluokan oppilaat menestyvät tilastollisesti merkittävästi paremmin kuin muiden kirjasarjojen käyttäjät.
Legnican voivodikunta

Legnican voivodikunnan sijainti Puolan kartalla.
Legnican voivodikunta (puol. województwo legnickie) oli 1975–1998 yksi Puolan 49 voivodikunnasta. Sen hallintokeskus oli Legnica. Legnican voivodikunnan alueesta tuli vuoden 1999 hallintouudistuksen tuloksena osa nykyistä Ala-Sleesian voivodikuntaa.
Lahti Energia

Kymijärven voimalaitos pakkasilla 4. helmikuuta 2006.
Lahti Energia on lahtelainen energiayhtiö, joka tuottaa asiakkailleen kaukolämpöä, kaukolämmön lisäpalveluita ja sähkön verkkopalvelua sekä räätälöityjä energiaratkaisuja yrityksille ja taloyhtiöille.
Kaukolämpö tuotetaan kahdessa voimalaitoksessa Kymijärven voimalaitoksella, eri puolilla jakeluverkkoa sijaitsevissa pienvoimaloissa sekä hukkalämmöllä. Sähköä tuotetaan Lahti Energian omien voimalaitosten lisäksi myös osuusvoimayhtiöissä, joista saadaan vesivoimaa, tuulivoimaa ja ydinvoimaa. Lahti Energia toimittaa kaukolämpöä oman verkkonsa alueelle Lahdessa, Hollolassa ja Asikkalassa. Sähkön jakeluverkko ulottuu Lahden ja Hollolan lisäksi osin myös Iitin ja Asikkalan kuntiin.
Sähkönjakeluun liittyvistä asioista huolehtii Lahti Energian tytäryhtiö Lahti Energia Sähköverkko Oy. Lahti Energia on myös osakkaana sähkön vähittäismyyntiyhtiössä Oomissa, joka myy sähköä kaikkialle Suomeen. Lahti Energia on yksi paikallisista energiayhtiöistä, jotka perustivat Oomin vuonna 2020.
Lahti Energia Oy luopui maakaasuliiketoiminnastaan 2018. Lahti Energian entisten noin kolmensadan maakaasuasiakkaan maakaasun jakelu siirtyi Auris Kaasunjakelu Oy:lle ja myynti Suomen Kaasuenergia Oy:lle.
Historia

Lahden kaupungin sähkölaitos perustettiin vuonna 1907. Ensimmäiset katuvalot syttyivät 8. joulukuuta. Kolme päivää myöhemmin yksityisasuntoihinkin oli sähköä saatavilla. Tasavirrasta vaihtovirtaan vaihdettiin 1922. Kaukolämmitys alkoi Lahdessa 1962.
Tuulivoiman tuotanto alkoi vuonna 1999. Vuotta myöhemmin Salpakankaan Lämpö Oy sulautui Lahti Energia Oy:n kanssa.
Energiantuotanto > Lauhdevoima

Kymijärven voimalaitos
Energiantuotanto > Tuulivoima

Suomen Hyötytuuli Oy
Yhteiskuntasuhteet

Lahti Energialla on Lahden radiomäellä kahdessa kuuluisassa Lahden vertauskuvaksi muodostuneessa radiomastossa väriä illalla ja yöllä vaihtava valaistus.
Aiheesta muualla

Lahti Energian Kotisivut
Larsen & Toubro

| Larsen & Toubro |
| --- | --- |

Yritysmuoto:  julkinen osakeyhtiö
Osake:  BSE: 500510, NSE: LT; ISIN INE018A01030;  osa BSE Sensex ja CNX Nifty -osakeindeksejä
Markkina-arvo:  28,9 mrd. USD (.2018)
ISIN:  USY5217N1183
Perustettu:  1938
Perustaja:  Henning Holck-Larsen ja Soren Kristian Toubro
Toimitusjohtaja:  S. N. Subrahmanyan
Puheenjohtaja:  A. Naik
Kotipaikka:  L & T House, N. M. Marg, Ballard Estate, Mumbai 400001, Intia
Liikevaihto:   17,8 mrd. USD (FY 2018)
Tilikauden tulos:   1,1 mrd. USD (FY 2018)
Henkilöstö:  41 466
Kotisivu:  www.larsentoubro.com
Infobox OKNimi-testi OK: 
Larsen & Toubro Ltd on suuri intialainen monialayhtiö, joka toimii maailmanlaajuisesti erityisesti laajoissa suunnittelu- ja rakentamishankkeissa sekä näihin liittyvien palvelujen ja toimialojen parissa. Vuonna 1938 perustetun yrityksen kotipaikka on Mumbai. Yhtiön osakkeet noteerataan Intian molemmissa pääpörsseissä (BSE ja NSE).
Yhdysvaltalainen talousjulkaisu Forbes luokitteli Larsen & Toubron neljän arviointiperusteen pohjalta vuonna 2018 Intian 9. ja maailman 471. suurimmaksi julkiseksi osakeyhtiöksi. Tilikaudella 2018  yrityksen liikevaihto oli 17,8 miljardia Yhdysvaltain dollaria, jolla se teki 1,1 miljardin dollarin liikevoiton. Pelkästään liikevaihdolla mitattuna se oli talousjulkaisu Fortunen mukaan 2018 Intian 12. suurin julkisesti noteerattu yritys.
Yrityksen toiminta on jaettu kymmeneen toimialaan. Nämä ovat (englanniksi): 1) Infrastructure, joka on mukana rakennusten ja tehtaiden suunnittelussa ja rakentamisessa; 2) Power, joka tarjoaa ratkaisuja lämpövoimalaitoksille; 3) Metallurgical & Material Handling, joka koostuu terästeollisuuden ja ei-rautametalliteollisuuden ratkaisuista; 4) Heavy Engineering, joka tuottaa ja toimittaa asiakaskohtaisesti suunniteltuja ja valmistettuja laitteita ja järjestelmiä; 5) Electrical & Automation, joka valmistaa ja myy ohjaus- ja automaatiotuotteita; 6) Hydrocarbon, joka on mukana öljy- ja kaasuteollisuuden suunnittelussa, hankinnoissa ja rakennusratkaisuissa; 7) IT & Technology Services, joka toimii tietotekniikan parissa; 8) Financial Services, johon kuuluu vähittäiskaupan ja yritysten rahoitus; 9) Developmental projects, joka kehittää, operoi ja ylläpitää perusinfrastruktuuriin liittyviä hankkeita, sekä 19) Others, johon kuuluu muun muassa kiinteistöt ja laivanrakennus.
Esimerkkejä Larsen & Toubron suunnittelemista ja toteuttamista rakenteista

Lotustemppeli New Delhissä.
Yhtenäisyyden patsas.
ICICI-pankin päärakennus Mumbaissa.
Kempegowdan kansainvälisen lentoaseman terminaalirakennus.
Hyderabadin Cyber tower -rakennus.
Wankhede-krikettistadion Mumbaissa.
Aiheesta muualla

Kuvia tai muita tiedostoja aiheesta Larsen & Toubro Wikimedia Commonsissa
LeAnn Rimes

LeAnn Rimes
Margaret LeAnn Rimes (s. 28. elokuuta 1982 Jackson, Mississippi) on yhdysvaltalainen country-laulaja.
Rimes aloitti laulamisen 3-vuotiaana ja on myynyt yli 20 miljoonaa levyä sen jälkeen. Ensimmäisen levynsä Rimes julkaisi 11-vuotiaana Dallasissa, jossa levyä myytiin pienissä paikallisissa liikkeissä. 14-vuotiaana Rimes julkaisi ensimmäisen albuminsa, joka julkaistiin koko Yhdysvalloissa. Urallaan Rimes on voittanut muun muassa kaksi Grammy-palkintoa ja neljä Billboard-palkintoa.
Vuonna 2002 Rimes meni naimisiin Dean Sheremetin kanssa. He ilmoittivat kesällä 2009 olevansa asumuserossa. Vuonna 2011 LeAnn Rimes meni naimisiin näyttelijä Eddie Cibrianin kanssa.
Diskografia > Albumit

1993 All That
1996 Blue
1997 Unchained Melody: The Early Years
1997 You Light up My Life: Inspirational Songs
1998 Sittin' on Top of the World
1999 LeAnn Rimes
2001 I Need You
2001 God Bless America
2002 Twisted Angel
2003 Greatest Hits
2004 The Best Of
2004 What a Wonderful World
2005 This Woman
2006 Whatever We Wanna
2007 Family
2011 Lady & Gentlemen
2013 Spitfire
2015 Today Is Christmas
2016 Remnants
2019 Live at the Gruene
2020 Chant: The Human & Holy
2021 God's Work
Aiheesta muualla

Viralliset kotisivut (Arkistoitu – Internet Archive) (englanniksi)
LeAnn Rimes Internet Movie Databasessa. (englanniksi)
Wikimedia Commonsissa on kuvia tai muita tiedostoja aiheesta .
Laura Lehtoranta

Laura Lehtoranta (s. 20. kesäkuuta 1984) on suomalainen koripalloilija. Hän on pelannut Korisliigassa 18 kautta ja voittanut Peli-Karhujen joukkueessa viisi Suomen-mestaruutta.
Lehtoranta on Kotkan Työväen Palloilijoiden kasvatti. SM-sarjassa, joka nykyään on nimeltään Korisliiga, hän pelasi ensimmäisen kerran Peli-Karhujen joukkueessa kaudella 2001–2002. Ensimmäisen SM-mitalin, pronssia, hän saavutti kaudella 2004–2005, jolloin Peli-Karhut voitti myös Suomen cupin. Seuraavalla kaudella tuli toinen cup-voitto. Kaudella 2006–2007 Peli-Karhut voitti Suomen-mestaruuden. Kaudella 2007–2008 joukkue uusi mestaruutensa ja Lehtoranta valittiin vuoden parhaaksi kuudenneksi pelaajaksi. Kaudella 2008–2009 Peli-Karhut saavutti SM-pronssia. Kauden 2009–2010 Lehtoranta edusti Team S-Hämeenmaata mutta palasi seuraavaksi kaudeksi Peli-Karhuihin.
Kaudella 2010–2011 Lehtoranta voitti Peli-Karhujen joukkueessa kolmannen Suomen-mestaruutensa. Seuraavina kausina saavutuksina oli pronssi ja kaksi hopeaa. Kolmen heikomman kauden jälkeen joukkue voitti Suomen-mestaruuden kausina 2017–2018 ja 2018–2019. Viimeisellä kaudella Lehtoranta pelasi joukkueen kapteenina edelleen yli 25 minuuttia ottelua kohden niin runkosarjassa kuin pudotuspeleissäkin.
Lehtoranta on pelannut Korisliigassa kaikkiaan 430 runkosarjaottelua, joissa hän on tehnyt keskimäärin 6,7 pistettä, antanut 1,3 korisyöttöä ja ottanut 1,9 levypalloa. Pudotuspelejä hänellä on 107 ja niissä hänen pistekeskiarvonsa on 4,7, syöttökeskiarvonsa 1,0 ja levypallokeskiarvonsa 1,4.
 Kauden 2018–2019 jälkeen hän on pelannut Korisliigassa viidenneksi eniten runkosarjaotteluita ja toiseksi eniten pudotuspelejä.
Laura Lehtorannan siskot Linda-Lotta ja Roosa sekä veljet Juho, Joonas ja Janne ovat myös koripalloilijoita. Heidän isänsä Matti Lehtoranta voitti aikoinaan koripallon Suomen-mestaruuden.
Laura Leisma

Laura Leisma on suomalainen oopperalaulaja, äänialaltaan sopraano. Hänen ohjelmistoonsa kuuluu yli 20 pääroolia eri oopperoista, joihin on kuulunut muiden muassa Vincenzo Bellinin Norma. Leisma on vieraillut Suomen Kansallisoopperassa.
Leisma on valmistunut Sibelius-Akatemiasta, ja hänellä on lisäksi hammaslääkärin koulutus. Hän on harjoittanut hammaslääkärin ammattia yksityisellä hammaslääkäriasemalla Helsingissä.
Leisma levytti Alba Recordsille Eero Hämeenniemen laulusarjan Lintu ja tuuli.
Line Marsa

Annetta Giovanna Maillard, taiteilijanimeltään Line Marsa (4. elokuuta 1895 Livorno, Italia – 6. helmikuuta 1945 Pariisi, Ranska) oli ranskalainen laulaja, joka tunnetaan parhaiten laulaja Édith Piafin äitinä.
Hän työskenteli sirkuksessa ratsutyttönä, nuorallatanssijana ja kabareelaulajana.
Hänen vanhempansa olivat Eugène Maillard ja Emma Saïd Bin Mohammed, jotka molemmat olivat sirkustaiteilijoita.
Line Marsa kuoli 49 vuoden ikäisenä.
Lesznon piirikunta

Lesznon piirikunta (puol. powiat leszczyński) on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 57 201. Siihen kuuluvat seitsemän kuntaa ovat Krzemieniewo, Lipno, Osieczna, Rydzyna, Święciechowa, Wijewo ja Włoszakowice.
Piirikunnan väestöpyramidi 2014.
Vuoden 2019 lopussa Lesznon piirikunnan asukkaista 50,2 prosenttia oli naispuolisia ja 49,8 prosenttia miespuolisia. Alle 18-vuotiaat muodostivat 21,7 prosenttia piirikunnan väestöstä, työikäiset 61,3 prosenttia ja eläkeikäiset 17 prosenttia väestön keski-iän ollessa 38,5 vuotta. Vuonna 2019 piirikunnassa syntyi 651 lasta. Lesznon piirikunnan väkiluvun ennakoidaan kasvavan 62 875 asukkaaseen vuoteen 2050 mennessä.
Aiheesta muualla

Kuvia tai muita tiedostoja aiheesta Lesznon piirikunta Wikimedia Commonsissa
Miesten pituushyppy yleisurheilun Euroopan-mestaruuskilpailuissa 2010

| YleisurheilunEuroopan-mestaruuskilpailut 2010 > Juoksu- ja kävelylajit |
| --- | --- | --- | --- | --- |
| 100 m |   | Miehet |   | Naiset |
| 200 m |   | Miehet |   | Naiset |
| 400 m |   | Miehet |   | Naiset |
| 800 m |   | Miehet |   | Naiset |
| 1 500 m |   | Miehet |   | Naiset |
| 5 000 m |   | Miehet |   | Naiset |
| 10 000 m |   | Miehet |   | Naiset |
| Maraton |   | Miehet |   | Naiset |
| 100 m aidat |   |  |   | Naiset |

| 110 m aidat |   | Miehet |   |  |
| 400 m aidat |   | Miehet |   | Naiset |
| 3 000 m esteet |   | Miehet |   | Naiset |
| 4 × 100 m viesti |   | Miehet |   | Naiset |
| 4 × 400 m viesti |   | Miehet |   | Naiset |
| 20 km kävely |   | Miehet |   | Naiset |
| 50 km kävely |   | Miehet |   |  |
Kenttälajit
| Pituushyppy |   | Miehet |   | Naiset |
| Kolmiloikka |   | Miehet |   | Naiset |
| Korkeushyppy |   | Miehet |   | Naiset |
| Seiväshyppy |   | Miehet |   | Naiset |
| Kuulantyöntö |   | Miehet |   | Naiset |
| Kiekonheitto |   | Miehet |   | Naiset |
| Moukarinheitto |   | Miehet |   | Naiset |
| Keihäänheitto |   | Miehet |   | Naiset |
Moniottelut
| Seitsenottelu |   |  |   | Naiset |
| Kymmenottelu |   | Miehet |   |  |
Miesten pituushyppy yleisurheilun Euroopan-mestaruuskilpailuissa 2010 kilpailtiin Estadi Olímpic Lluís Companys -stadionilla 30. heinäkuuta – 1. elokuuta.
Mitalistit

| --- | --- |
Kultaa:  Christian Reif Saksa (GER)
Hopeaa:  Kafétien Gomis Ranska (FRA)
Pronssia:  Chris Tomlinson Iso-Britannia (GBR)
Ennätykset

| Ennätykset ennen EM-kisoja 2010 |
| --- | --- | --- | --- | --- |
| Maailmanennätys |  Mike Powell | 895 | Tokio, Japani | 30. elokuuta 1991 |
| Euroopan ennätys |  Robert Emmijan | 886 | Tsahkadžor, Neuvostoliitto | 22. toukokuuta 1987 |
| Kisaennätys |  Robert Emmijan | 841 | Stuttgart, Länsi-Saksa | 29. elokuuta 1986 |
| Maailman kauden kärkitulos |  Dwight Phillips | 846 | Monaco | 22. heinäkuuta 2010 |
| Euroopan kauden kärkitulos |  Christian Reif | 827 | Hengelo, Alankomaat | 30. toukokuuta 2010 |
Aikataulu

| Päivä | Aika (Paikallista aikaa) | Kierros |
| --- | --- | --- |
| 30. heinäkuuta 2010 | 18.35   | Karsinta |
| 1. elokuuta 2010 | 20.10   | Finaali |
Tulokset > Karsinta

Karsintarajan 800 (Q) ylittäneitä oli 11, joten 12 parasta pääsi finaaliin.
| Sija | Karsintaryhmä | Nimi | Maa | #1 | #2 | #3 | Tulos | Huomiot |
| --- | --- | --- | --- | --- | --- | --- | --- | --- |
| 1 | B | Eusebio Cáceres |  Espanja | 773 | 790 | 827 | 827 | Q, =EL |
| 2 | A | Christian Reif |  Saksa | x | 779 | 827 | 827 | Q, =EL |
| 3 | B | Chris Tomlinson |  Iso-Britannia | 798 | 820 |  | 820 | Q, SB |
| 4 | A | Louis Tsatoumas |  Kreikka | 817 |  |  | 817 | Q |
| 5 | B | Andrew Howe |  Italia | 815 |  |  | 815 | Q |
| 6 | B | Michel Tornéus |  Ruotsi | 812 |  |  | 812 | Q, PB |
| 7 | B | Salim Sdiri |  Ranska | 809 |  |  | 809 | Q |
| 8 | A | Luis Felipe Méliz |  Espanja | 794 | 806 |  | 806 | Q, =SB |
| 9 | A | Kafétien Gomis |  Ranska | x | 804 |  | 804 | Q |
| 10 | A | Tommi Evilä |  Suomi | 791 | 790 | 801 | 801 | Q |
| 11 | B | Roman Novotný |  Tšekki | 786 | x | 800 | 800 | Q |
| 12 | B | Petteri Lax |  Suomi | 748 | 798 | x | 798 | q, SB |
| 13 | B | Povilas Mykolaitis |  Liettua | x | 785 | 794 | 794 | SB |
| 14 | B | Pavel Šalin |  Venäjä | 781 | 766 | 794 | 794 |  |
| 15 | A | Dmitri Plotnikov |  Venäjä | x | 792 | 737 | 792 |  |
| 16 | A | Emanuele Formichetti |  Italia | x | 791 | 780 | 791 |  |
| 17 | A | Otto Kilpi |  Suomi | 781 | 790 | 778 | 790 |  |
| 18 | A | Yochai Halevi |  Israel | x | 778 | 790 | 790 |  |
| 19 | A | Gaspar Araújo |  Portugali | x | 783 | 787 | 787 |  |
| 20 | B | Jānis Leitis |  Latvia | 630 | 787 | x | 787 | SB |
| 21 | A | Stefano Tremigliozzi |  Italia | 741 | 780 | x | 780 |  |
| 22 | B | Oleksandr Soldatkin |  Ukraina | x | 766 | 732 | 766 |  |
| 23 | A | Joan Lino Martínez |  Espanja | 762 | 763 | x | 763 |  |
| 24 | B | Zacharias Arnos |  Kypros | x | 737 | 761 | 761 |  |
| 25 | B | Arsen Sargsyan |  Armenia | 760 | x | 759 | 760 |  |
| 26 | A | Thorsteinn Ingvarsson |  Islanti | 744 | x | 759 | 759 |  |
| 27 | B | Mihaíl Mertzanídis-Despotéris |  Kreikka | x | x | 758 | 758 |  |
| 28 | A | Tõnis Sahk |  Viro | 746 | 741 | 734 | 746 |  |
| 29 | B | Sávvas Diakonikólas |  Kreikka | x | 722 | 746 | 746 |  |
|  | A | Morten Jensen |  Tanska | x | x | x | NM |  |
|  | A | Admir Bregu |  Albania | x | x | x | NM |  |
|  | B | Nikolai Atanasov |  Bulgaria | x | x | - | NM |  |
Tulokset > Finaali

| Sija | Nimi | Maa | #1 | #2 | #3 | #4 | #5 | #6 | Tulos | Huomiot |
| --- | --- | --- | --- | --- | --- | --- | --- | --- | --- | --- |
|  | Christian Reif |  Saksa | x | 787 | 847 | - | - | 800 | 847 | WL, CR, PB |
|  | Kafétien Gomis |  Ranska | 800 | x | x | x | x | 824 | 824 | PB |
|  | Chris Tomlinson |  Iso-Britannia | 818 | 797 | 805 | 823 | 820 | 757 | 823 | SB |
| 4 | Salim Sdiri |  Ranska | 820 | x | x | x | x | 812 | 820 |  |
| 5 | Andrew Howe |  Italia | 796 | 812 | 800 | 774 | 808 | 797 | 812 |  |
| 6 | Louis Tsatoumas |  Kreikka | x | 809 | x | x | 766 | x | 809 | SB |
| 7 | Petteri Lax |  Suomi | 796 | x | x | x | x | x | 796 |  |
| 8 | Eusebio Cáceres |  Espanja | 792 | x | 793 | - | x | x | 793 |  |
| 9 | Michel Tornéus |  Ruotsi | 777 | 792 | 788 |  |  |  | 792 |  |
| 10 | Tommi Evilä |  Suomi | 756 | 762 | 791 |  |  |  | 791 |  |
| 11 | Luis Felipe Méliz |  Espanja | x | 790 | 790 |  |  |  | 790 |  |
| 12 | Roman Novotný |  Tšekki | x | 765 | x |  |  |  | 765 |  |
Laskusilta

Laskusillan toiminta.
Laskusilta (myös nostosilta) on yleensä linnojen puolustusvälineenä käytettävä silta, jonka voi nostaa ylös. Sen tarkoitus on estää vihollisen pääsy sisälle linnaan. Laskusilta on yleensä vallihaudan päällä. Nykyään laskusiltoja ei enää käytetä puolustustarkoitukseen.
Laskusilta on keskiaikainen keksintö. Nykyaikaisissa laskusilloissa on sähköllä toimiva vinssi, joka nostaa ja laskee sillan. Keskiaikaisissa silloissa vinssiä pyöritettiin käsivoimilla.
Myös laivoissa käytetään laskusiltoja helpottamaan maihinnousua.  
Laskusiltaa ei tule sekoittaa nostosiltaan.
Aiheesta muualla

Kuvia tai muita tiedostoja aiheesta Laskusilta Wikimedia Commonsissa
Liikutukset

Liikutukset ovat lestadiolaisen herätysliikkeen piirissä esiintyvä hurmosilmiö. Ensimmäisen kerran se esiintyi lestadiolaisen alkuheräyksen aikana Kaaresuvannossa 1845. Liikutuksissaan oleva ihminen voi esimerkiksi hyppiä, taputtaa käsiään ja huutaa "Kiitos, Jeesus!" autuaallisen tunteen vallassa. Seuroissa esiintyvien liikutusten vuoksi lestadiolaisia pilkattiin hihhuleiksi, mutta herätysliikkeen keskuudessa ilmiötä pidettiin Jumalan armon merkkinä. Liikutuksia pidettiin 1800-luvulla ajoittain kirkkopahennuksena. Kirkossa liikutuksiin tulleita lestadiolaisia voitiin rangaista sakoilla, häpeäpenkissä tai jalkapuussa istuttamalla sekä lyhyellä vankeudella. Lars Levi Laestadius puolusti julkaisemassaan Huutavan ääni korvessa-lehdessä heränneiden liikutuksia:
»Siveät fariseukset eivät voi sietää lasten huutoja Vapahtajan kunniaksi eivätkä he voi sietää katuvien vaimojen parannuksen kyyneleitä. Se tekee vanhalle aatamille niin kipeää, että hänen täytyy lähteä ulos. Mutta tätäkö kirkkolaki sanoo kirkkopahennukseksi?» 
(Seppo Lohi: Sydämen kristillisyys, sivu 383)
Liikuteltava takasiipi

Säädettävä takasiipi toiminnassa Red Bull -autossa: auki yläpuolella, kiinni alapuolella.
Säädettävä takasiipi eli DRS (engl. Drag Reduction System) on kaudeksi 2011 Formula 1:iin tullut auton takaosassa oleva aerodynamisen vastuksen vähentämiseen tarkoitettu laite. Laite kasvattaa auton huippunopeutta ja helpottaa ohittamista. Liikuteltava takasiipi toimii aukaisemalla läpän, joka vähentää pitovoimaa auton takaosassa.
Liikuteltavaa takasiipeä saa käyttää kisassa vain tietyssä kohdassa rataa. Myös etäisyys liikuteltavan takasiiven käyttöön on määritelty. Kuljettajan täytyy olla enintään sekunnin päässä edellä ajavasta. Lisäksi ajettuja kierroksia pitää olla täynnä kaksi ennen kuin sitä saa käyttää. Mikäli kisan aikana tarvitaan turva-autoa, on liikuteltavan takasiiven käyttö kielletty sen aikana sekä kaksi kierrosta turva-auton poistumisen jälkeen. Aika-ajoissa ja harjoituksissa liikuteltavan takasiiven käyttö rajoitettiin kaudella 2013 samalle alueelle, jolla sitä saa kisassa käyttää. Sadekelillä liikuteltavaa takasiipeä ei saa käyttää ollenkaan.
Avattavaa takasiipeä on myös moitittu. Lotus -tallin kuljettaja Jarno Trulli kertoi ennen kauden 2011 alkua, että liikuteltava takasiipi ja jälleen pakolliseksi tullut KERS-järjestelmä suurentavat tallien välisiä eroja nopeuksissa.
Leonardo AW139

AgustaWestland AW139.
Leonardo AW139 (aiemmin AB139 ja AgustaWestland AW139) on keskiraskas, kaksimoottorinen, 15-paikkainen helikopteri. Siviili- ja sotilaskäyttöön tarkoitettua helikopteria käytetään matkustajaliikenteen lisäksi muun muassa pelastustehtäviin. Helmikuussa 2001 ensilentonsa lentäneen helikopterin suunnittelivat yhteistyössä yhdysvaltalainen Bell Helicopter Textron ja italialais-englantilainen AgustaWestland. Ensimmäinen AW139-helikopteri toimitettiin maaliskuussa 2004, jonka jälkeen tilatuista 300 kopterista on valmistettu yli 100. AW139-helikopterien loppukokoonpano tapahtuu Italiassa ja Yhdysvalloissa sijaitsevilla tuotantolinjoilla. Nykyään kopteria valmistaa Leonardo. Sotilaskäyttöön tarkoitettua versiota myydään nimellä AW139M.
Tekniset tiedot

Lähde: [lähde? ]
Yleiset ominaisuudet
Miehistö: 1–2
Matkustajat: 15
Pituus: &&&&&&&&&&&&&016.065000016,65 m
Korkeus: &&&&&&&&&&&&&&04.09500004,95 m
Suurin lentoonlähtöpaino: &&&&&&&&&&&06400.&&&&006 400 kg
Hyötykuorma: &&&&&&&&&&&02778.&&&&002 778 kg
Voimalaite: &&&&&&&&&&&&&&02.&&&&002 × Pratt & Whitney PT6C-67C -turbiinimoottoria; &&&&&&&&&&&01252.&&&&001 252 kW (&&&&&&&&&&&01679.&&&&001 679 hv) per moottori
Roottori:  halkaisija &&&&&&&&&&&&&013.080000013,8 m, pinta-ala &&&&&&&&&&&&0150.&&&&00150 m²
Suoritusarvot
Matkalentonopeus: &&&&&&&&&&&&0290.&&&&00290 km/h
Lentomatka: &&&&&&&&&&&&0750.&&&&00750 km
Lentoaika: 3,9 h
Nousukyky: &&&&&&&&&&&&&010.&&&&0010 m/s
Aiheesta muualla

Kuvia tai muita tiedostoja aiheesta Leonardo AW139 Wikimedia Commonsissa
AgustaWestland AW139.
Liikuntasauma

Teräksisen putken liikuntasauma
Sillan liikuntasauma
Liikuntasauma on rakenne, joka estää siihen kohdistuvien rasitusten siirtymisen rakenneosasta toiseen ja sallii rakenteiden liikkeen. Tyypillisesti liikuntasaumaa käytetään sallimaan lämpölaajenemisesta aiheutuvaa rakenteiden liikettä, mutta sitä voidaan käyttää myös rakenteiden värähtelyn tai maanjäristyksen aiheuttamien liikkeiden sallimiseen. Liikuntasaumoja voi helpoiten nähdä silloissa tai rautatiekiskoissa.